b'\n_START_ARTICLE_\nKusa\n_START_PARAGRAPH_\nKusa (ven. \xd0\x9a\xd1\x83\xd1\x81\xd0\xb0\xcc\x81) on kaupunki T\xc5\xa1eljabinskin alueella Ven\xc3\xa4j\xc3\xa4ll\xc3\xa4. Se sijaitsee Etel\xc3\xa4-Uralin l\xc3\xa4nsirinteell\xc3\xa4 Kusajoen varrella 244 kilometri\xc3\xa4 T\xc5\xa1eljabinskista l\xc3\xa4nteen. Kaupunki on Kusan piirin keskus. Sen kautta kulkee Njazepetrovskin ja Berdjau\xc5\xa1in v\xc3\xa4linen rautatie. Asukkaita on 18\xc2\xa0900 henke\xc3\xa4 (vuonna 2009)._NEWLINE_Paikkakunta on saanut alkunsa vuonna 1778 perustetusta rautatehtaasta. My\xc3\xb6hemmin siit\xc3\xa4 kehittyi tunnettu metallista valettujen taide-esineiden valmistaja. Vuonna 1943 Kusasta tuli kaupunki. Nyky\xc3\xa4\xc3\xa4n siell\xc3\xa4 toimii konepaja sek\xc3\xa4 kellojen ja laitteiden kivi\xc3\xa4 valmistava tehdas. L\xc3\xa4hist\xc3\xb6ll\xc3\xa4 louhitaan rautamalmia ja marmoria. Kaupungissa on metallista valettuja taide-esineit\xc3\xa4 esittelev\xc3\xa4 museo.'